চাপে পড়ে পহেলগাঁও কাণ্ডে নিরপেক্ষ তদন্তের দাবি পাকিস্তানের

ওয়েবডেস্ক: চাপ বাড়ছে পাকিস্তানের উপর। আমেরিকা সহ বিশ্বের বিভিন্ন দেশ পহেলগাঁও জঙ্গি হামলার দোষীদের কড়া শাস্তির দাবি করেছে। ওই হামলা চালিয়েছে পাক মদতপুষ্ট জঙ্গিরা। পাকিস্তানের আশঙ্কা, ভারত যে কোনও মুহূর্তে বড় প্রত্যাঘাত করতে পারে। এবার পাকিস্তানের প্রধানমন্ত্রী শেহবাজ শরিফ পহেলগাঁও হামলায় নিরপেক্ষ তদন্তের দাবি জানালেন। অ্যাবোটাবাদে এক মিলিটারি অ্যাকা়ডেমিতে শেরিফ বলেন, কোনও নিরপেক্ষ, স্বচ্ছ, বিশ্বাসযোগ্য তদন্তে অংশগ্রহণ করতে পাকিস্তান প্রস্তুত।

এদিন শেরিফ আরও বলেন, পাকিস্তানি সেনা দেশের সার্বভৌমত্ব রক্ষা করতে পুরোপুরি প্রস্তুত। পাক প্রধানমন্ত্রীর কথায় ২০১৯ সালের ফেব্রুয়ারি মাসে ভারতের প্রত্যাঘাতের কথাও উঠে আসে। এর আগে পাক প্রতিরক্ষা মন্ত্রী খাওয়াজা মহম্মদ আসিফ বলেন, আন্তর্জাতিক স্তরে যে কোনও তদন্তের মুখোমুখি হতে প্রস্তুত পাকিস্তান।

আরও পড়ুন: পহেলগাঁও কাণ্ডের বদলা, ২৪ ঘণ্টায় ধূলিসাৎ পাঁচ জঙ্গির বাড়ি

পহেলগাঁওয়ের কাছে বৈসারণে ওই হামলায় ২৭ জন নিরীহ পর্যটকের মৃত্যু হয়। পাক মদতপুষ্ট জঙ্গিরা ওই হামলা চালায। সিন্ধু জলচুক্তি স্থগিত সহ পাকিস্তানের বিরুদ্ধে অন্যান্য কড়া পদক্ষেপ করে ভারত। ভারতের প্রধানমন্ত্রী নরেন্দ্র মোদি দোষীর বিরুদ্ধে কড়া পদক্ষেপ করবার বার্তা দিয়েছেন। হামলার ষড়যন্ত্রকারীরা কল্পনার বেশি শাস্তি পাবেন।