জঙ্গিদের চরম হুঁশিয়ারি মোদির

ওয়েব ডেস্ক: বিহারের মধুবনিতে প্রশাসনিক বৈঠকে আজ যোগদান করেন প্রধানমন্ত্রী নরেন্দ্র মোদি (Pm Narendra Modi)। আর সেখান থেকেই পহেলগাঁওয়ের জঙ্গি হামলায়, জঙ্গিদের বিরুদ্ধে কড়া হুঁশিয়ারি দিলেন মোদি। তিনি সাফ জানিয়ে দেন, ‘ভারত প্রত্যেক জঙ্গিকে চিহ্নিত করে, তাদের ধরে, যোগ্য শাস্তি দেবে’।

এদিন বিহারে (Bihar) নিজের বক্তৃতা শুরুর আগেই মোদি ২ মিনিটের নীরবতা পালন করেন।

আরও পড়ুন: ‘ভারতের আত্মার উপর হামলা’

সভা থেকে জঙ্গিদের চরম হুঁশিয়ারি দেন মোদি (Narendra Modi)। তিনি বলেন, ‘‘জঙ্গিরা নৃশংস ভাবে নিরপরাধ মানুষগুলোকে মেরেছে, ভারত প্রত্যেক নিহতের পরিবার-পরিজনদের পাশে আছে৷’’ এরপরেই মোদির হুঁশিয়ারি, ‘‘প্রত্যেক ষড়যন্ত্রী, জঙ্গি, যাঁরা এই কাজ করেছে, তারা ভাবতেও পারবে না তাদের কী শাস্তি দেওয়া হবে৷’’ তিনি আরও বলেন, পৃথিবীর শেষ পর্যন্ত ধাওয়া দিয়ে জঙ্গিদের ধরা হবে বলে আশ্বাস দেন মোদি।

উল্লেখ্য, পহেলগাঁও (Pahalgam) জঙ্গি হামলায় নিহত ২৬ জন! নিহতের তালিকাতে রয়েছে বঙ্গের ৩ সন্তানের নাম। আর এই নক্কারজনক ঘটনার বিরুদ্ধে কড়া পদক্ষেপ গ্রহণ করল ভারতীয় সরকার। বন্ধ করা হয়েছে সমস্তরকম পাক দূতাবাস। সিন্ধু জলবন্টন চুক্তি কার্যকর না রাখার সিদ্ধান্ত গ্রহণ করা হল। আটারি বর্ডার চেকপস্ট বন্ধের সিদ্ধান্ত ভারতের। পাশাপাশি, ভারতের পক্ষ থেকে বলা হয়েছে সমস্ত পাক নাগরিকদের আগামী ৪৮ ঘন্টার মধ্যে ভারত ছাড়তে হবে। অর্থাৎ পাক অধিবাসীদের কাছে আর মাত্র ৪৮ ঘন্টা সময়। আর সেই সময়ের মধ্যেই ছাড়তে হবে ভারতের মাটি।

দেখুন অন্য খবর